આ બેઠકમાં મુકેશ અંબાણી સાથે તેમના પુત્ર આકાશ અંબાણી પણ ઉપસ્થિત રહ્યા હતા અને પ્રવર્તમાન સેલ્યુલર નેટવર્ક્સમાં ઈન્ટરકનેક્ટ પોઈન્ટ્સની સ્થિતિની પણ ચર્ચા કરી હતી. સેલ્યુલર ઓપરેટર્સ એસોસિએશન (COAI) અને જિયો વચ્ચે ઈન્ટરકનેક્ટના મુદ્દે અગાઉ ટકરાવ થયો હતો. રિલાયન્સ જિયો દ્વારા ટેસ્ટ રન દરમિયાન નિયમો નેવે મૂકીને ગ્રાહકોને ફ્રી વોઈસ અને ડેટા સેવા શરૂ કરી દીધી હોવાનો આક્ષેપ કર્યો હતો. રિલાયન્સ જિયોએ ટ્રાઈને પત્ર લખીને એરટેલ સહિતના વર્તમાન ટેલિકોમ ઓપરેટર્સ દ્વારા ઈન્ટર કનેક્શન નકારવા સાથે લાયસન્સ કરારનો ભંગ કરવા બદલ પગલાં લેવા માગ કરી હતી. રિલાયન્સ જિયોએ ફૂલ ફ્લેજ સેવા શરૂ કરતા પૂર્વે મોબાઈલ સર્વિસ માટે ૧૨,૭૨૭ નેટવર્ક ઈન્ટરકનેક્શન અને અસટીડી કોલ સેવા માટે ૩,૦૬૮ પોઈન્ટ્સની જરૂર હોવાનું ટ્રાઈને જણાવ્યું હતું.